****

**ฐานข้อมูลภูมิปัญญาท้องถิ่น**

**ตำบลเขาฉกรรจ์ อำเภอเขาฉกรรจ์ จังหวัดสระแก้ว**

**โดย**

**องค์การบริหารส่วนตำบลเขาฉกรรจ์**

**อำเภอเขาฉกรรจ์ จังหวัดสระแก้ว**

**คำนำ**

 รัฐธรรมนูญแห่งราชอาณาจักรไทย พุทธศักราชการ 2560 มาตรา 57 รัฐต้อง (1) อนุรักษ์ ฟื้นฟู และส่งเสริมภูมิปัญญาท้องถิ่น ศิลปะ วัฒนธรรม ขนบธรรมเนียมและจารีตประเพณีอันดีงามของท้องถิ่นและของชาติ และจัดให้มีพื้นที่สาธารณะสำหรับกิจกรรมที่เกี่ยวข้อง รวมทั้งส่งเสริมและสนับสนุนให้ประชาชน ชุมชน และองค์กรปกครองส่วนท้องถิ่น ได้ใช้สิทธิและมีส่วนร่วมในการดำเนินการด้วยภูมิปัญญาไทยมีความสำคัญอย่างยิ่ง ช่วยสร้างชาติให้เป็นปึกแผ่นมั่นคง สร้างความภาคภูมิใจและศักดิ์ศรีเกียรติภูมิแก่คนไทย สามารถปรับ ประยุกต์หลักธรรมคำสอนทางศาสนาใช้กับชีวิตได้อย่างเหมาะสมสร้างความสมดุลระหว่างคนกับสังคมและธรรมชาติได้อย่างยั่งยืน ช่วยเปลี่ยนแปลงปรับปรุงวิถีชีวิตของคนไทยให้เหมาะสมได้ตามยุคกองการศึกษา ศาสนา และวัฒนธรรม องค์การบริหารส่วนตำบลเขาฉกรรจ์ ได้เล็งเห็นความสำคัญของภูมิปัญญาท้องถิ่น จึงได้จัดทำโครงการสำรวจฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่นเพื่อให้ข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่นตำบลเขาฉกรรจ์ อำเภอเขาฉกรรจ์ จังหวัดสระแก้วเป็นปัจจุบัน และเพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ไว้ไม่ให้สูญหายไปจากชุมชน และหวังเป็นอย่างยิ่งว่าฐานข้อมูลภูมิปัญญาท้องถิ่นปราชญ์ชาวบ้าน หรือปราชญ์ท้องถิ่น เล่มนี้จะเป็นประโยชน์ต่อสาธารณชนในการศึกษาภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น ต่อไป

 ***กองการศึกษา ศาสนา และวัฒนธรรม***

 ***องค์การบริหารส่วนตำบลเขาฉกรรจ์***

 ***ผู้จัดทำ***

**สารบัญ**

หน้า

บทที่ 1 บทนำ 1

บทที่ 2 วิธีการจัดทำฐานข้อมูลภูมิปัญญาท้องถิ่น ปราชญ์ชาวบ้านหรือปราชญ์ท้องถิ่น 3

บทที่ 3 ข้อมูลปราชญ์ชาวบ้าน หรือปราชญ์ท้องถิ่น ตำบลเขาฉกรรจ์ อำเภอเขาฉกรรจ์

 จังหวัดสระแก้ว 5

**บทที่ 1**

**บทนำ**

 พระราชบัญญัติสภาตำบลและองค์การบริหารส่วนตำบล พ.ศ.2537 ภายใต้บังคับกฎหมายองค์การบริหารส่วนตำบลมีหน้าที่ต้องบำรุงรักษาศิลปะ จารีต ประเพณี ภูมิปัญญาท้องถิ่น และวัฒนธรรมอันดีของท้องถิ่น การจัดทำฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น เพื่อให้ข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น ตำบลเขาฉกรรจ์ อำเภอเขาฉกรรจ์ จังหวัดสระแก้วเป็นปัจจุบัน และเพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ไว้ไม่ให้สูญหายไปจากชุมชน และหวังเป็นอย่างยิ่งว่าฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น ที่รวบรวมขึ้นนี้จะเป็นประโยชน์ต่อการพัฒนาชุมชนต่อไป

**สภาพทั่วไปและข้อมูลพื้นฐาน**

 องค์การบริหารส่วนตำบลเขาฉกรรจ์ เป็นองค์การปกครองส่วนท้องถิ่นตั้งอยู่เลขที่ ๑๐๐ หมู่ที่ ๙ ตำบลเขาฉกรรจ์ อำเภอเขาฉกรรจ์ จังหวัดสระแก้ว อยู่ห่างจากอำเภอเขาฉกรรจ์ ประมาณ ๕ กิโลเมตร ทิศเหนือจดตำบลสระแก้ว ทิศใต้จดตำบลคลองหินปูน ทิศตะวันออกจดตำบลเขาสามสิบ ทิศตะวันตกจดตำบลหนองหว้า

 องค์การบริหารส่วนตำบลเขาฉกรรจ์ ได้รับการยกฐานะเป็นองค์การบริหารส่วนตำบลและมีฐานะเป็นนิติบุคคลและเป็นราชการบริหารส่วนท้องถิ่นตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ตามประกาศกระทรวงมหาดไทย เมื่อวันที่ ๒๓ กุมภาพันธ์ ๒๕๔๐

**เนื้อที่**

 องค์การบริหารส่วนตำบลเขาฉกรรจ์ มีเนื้อที่ทั้งสิ้น ๙๓.๙๘ ตารางกิโลเมตร

อาณาเขตติดต่อ

 ทิศเหนือ ติดต่อกับ ตำบลสระแก้ว

 ทิศใต้ ติดต่อกับ ตำบลคลองหินปูน

 ทิศตะวันออก ติดต่อกับ ตำบลเขาสามสิบ

 ทิศตะวันตก ติดต่อกับ ตำบลหนองหว้า

**1. ด้านกายภาพ**

 1.1 แบ่งพื้นที่การปกครองออกเป็น ๘ หมู่บ้าน ดังนี้

 หมู่ที่ ๑ ชื่อบ้านวังรี

 หมู่ที่ ๒ ชื่อบ้านนา

 หมู่ที่ ๖ ชื่อบ้านสันติสุข

 หมู่ที่ ๗ ชื่อบ้านนาบน

 หมู่ที่ ๘ ชื่อบ้านพรสวรรค์

 หมู่ที่ ๙ ชื่อบ้านหนองกระทุ่ม

 หมู่ที่ ๑๐ ชื่อบ้านโคกยาง

 หมู่ที่ ๑๑ ชื่อบ้านลุมมะค่า

 จำนวนหมู่บ้านที่ในเขต อบต. เต็มทั้งหมู่บ้าน จำนวน ๖ หมู่บ้าน ได้แก่หมู่ที่ ๑,๒,๗,๘,๑๐,๑๑ จำนวนหมู่บ้านที่ในเขต อบต. บางส่วน จำนวน ๒ หมู่บ้าน ได้แก่หมู่ที่ ๖,๙

**1.2 ลักษณะภูมิประเทศ**

 สภาพโดยทั่วไป พื้นที่เป็นที่ราบมีลำคลองพระสทึงและคลองสิบสามไหลผ่าน พื้นที่ส่วนใหญ่อยู่ในเขตป่าสงวน นิคมสหกรณ์ฯ และเขตปฏิรูปที่ดินเพื่อการเกษตร

**1.3 ลักษณะภูมิอากาศ**

 ลักษณะอากาศมีลักษณะร้อนชื่น อากาศเปลี่ยนแปลงไปตามฤดู ซึ่งมี 3 ฤดู ดังนี้

 **ฤดูร้อน** เริ่มตั้งแต่กลางเดือนกุมภาพันธ์ไปจนถึงกลางเดือนพฤษภาคม อากาศร้อนและแห้งแร้ง แต่บางครั้งอาจมีอากาศเย็น บ้างครั้งเกิดพายุฝนฟ้าคะนองและลมกระโชกแรงหรืออาจมีลูกเห็บตกก่อให้เกิดความเสียหายแก่ประชาชนทุกปี เรียกว่า “พายุฤดูร้อน” อากาศร้อน จะมีอุณหภูมิระหว่าง 35 – 39.9 องศาเซลเซียส ร้อนจัด มีอุณหภูมิประมาณ 40 องศาเซลเซียสขึ้นไป

 **ฤดูฝน** เริ่มตั้งแต่กลางเดือนพฤษภาคม ฝนตกมากในช่วงเดือน พฤษภาคม – ตุลาคม แต่อาจเกิด“ช่วงฝนทิ้ง” ซึ่งอาจนานประมาณ 1-2 สัปดาห์หรือบางปีอาจเกิดขึ้นรุนแรงและมีฝนน้อยนานนับเดือน ในเดือนกรกฎาคม แต่ในเขตองค์การบริหารส่วนตำบลไม่เคยเกิดอุทกภัยรุนแรง มีฝนตกเฉลี่ยประมาณ 900 มิลลิเมตร

 **ฤดูหนาว** เริ่มตั้งแต่กลางเดือนตุลาคมถึงกลางเดือนกุมภาพันธ์ ในช่วงกลางเดือนตุลาคมนานราว 1-2 สัปดาห์ เป็นช่วงเปลี่ยนฤดูจากฤดูฝนเป็นฤดูหนาว อากาศแปรปรวนไม่แน่นอน อาจเริ่มมีอากาศเย็นหรืออาจยังมีฝนฟ้าคะนอง อากาศหนาวอุณหภูมิต่ำสุด ประมาณ 15 องศา

**2. ด้านการเมืองการปกครอง**

 องค์การบริหารสวนตำบลได้แบ่งเขตหมู่บ้าน มีทั้งหมด 8 หมู่บ้าน แต่ละหมู่บ้านมีผู้ใหญ่บ้านและผู้ช่วยผู้ใหญ่บ้าน ประชาชนมีส่วนร่วมในการจัดซื้อจัดจ้างขององค์การบริหารส่วนตำบล ประชาชนให้ความร่วมมือด้านการเลือกตั้งเป็นอย่างดี ในการจัดทำแผนพัฒนาองค์การบริหารส่วนตำบล จากผลการประชุมประชาคมที่องค์การบริหารส่วนตำบลจัดขึ้น มีประชาชนสนใจเข้าร่วมประชุมรวมทั้งแสดงความคิดเห็นที่หลากหลาย ส่งผลให้องค์การบริหารส่วนตำบลดำเนินงานตามความต้องการของประชาชน และประชาชนได้รับและมีส่วนร่วมในการพัฒนาองค์การบริหารส่วนตำบล

 นอกจากนี้ องค์การบริหารส่วนตำบลได้จัดโครงการอบรมศึกษา ดูงาน ของคณะผู้บริหาร สมาชิกสภาองค์การบริหารส่วนตำบล พนักงานองค์การบริหารส่วนตำบล อสม. และผู้นำหมู่บ้าน โครงการอื่นๆ สำหรับประชาชนอีกหลายโครงการ เพื่อนำความรู้และประสบการณ์ที่ได้รับมาพัฒนาองค์การบริหารส่วนตำบลให้เจริญเท่าเทียมกับองค์การบริหารส่วนตำบลอื่นๆ และองค์การบริหารส่วนตำบลมีโครงการจัดซื้อเครื่องมือเครื่องใช้ในการปฏิบัติงานให้ทันสมัยและมีประสิทธิภาพ โครงการบางโครงการต้องระงับไว้เนื่องจากข้อจำกัดด้านงบประมาณ มีอัตรากำลังพนักงานองค์การบริหารส่วนตำบลจำกัด ไม่เพียงพอต่อการตอบสนองความต้องการของประชาชนในด้านบริการ โดยองค์การบริหารส่วนตำบลแบ่งเขตการปกครอง ดังนี้

**2.1 เขตการปกครอง**

 พื้นที่การปกครองออกเป็น ๘ หมู่บ้าน ดังนี้

 หมู่ที่ ๑ ชื่อบ้านวังรี มีนายสุชาติ ประตูดาล เป็นผู้ใหญ่บ้าน

 หมู่ที่ ๒ ชื่อบ้านนา มีนายเอกรัตน์ เขาโพธิ์งาม เป็นผู้ใหญ่บ้าน

 หมู่ที่ ๖ ชื่อบ้านสันติสุข มีนายสิรภพ บรเพชร เป็นผู้ใหญ่บ้าน

 หมู่ที่ ๗ ชื่อบ้านนาบน มีนางสมหวัง ประจินัง เป็นผู้ใหญ่บ้าน

 หมู่ที่ ๘ ชื่อบ้านพรสวรรค์ มีนายใหม่ อานุการ เป็นผู้ใหญ่บ้าน

 หมู่ที่ ๙ ชื่อบ้านหนองกระทุ่ม มีนายสมชาย คู่คิด เป็นผู้ใหญ่บ้าน

 หมู่ที่ ๑๐ ชื่อบ้านโคกยาง มีน.ส.อัจฉรา ทักษิณากร เป็นผู้ใหญ่บ้าน

 หมู่ที่ ๑๑ ชื่อบ้านลุมมะค่า มีนายชาลี ศิลารัตน์ เป็นผู้ใหญ่บ้าน

จำนวนหมู่บ้านที่ในเขต อบต. เต็มทั้งหมู่บ้าน จำนวน ๖ หมู่บ้าน ได้แก่หมู่ที่ ๑,๒,๗,๘,๑๐,๑๑

จำนวนหมู่บ้านที่ในเขต อบต. บางส่วน จำนวน ๒ หมู่บ้าน ได้แก่หมู่ที่ ๖,๙

**2.2 หน่วยเลือกตั้ง**

 องค์การบริหารส่วนตำบลได้แบ่งเขตการเลือกตั้งนายกองค์การบริหารส่วนตำบล ทั้งเขตเป็น 8 หน่วยเลือกตั้ง 8 หมู่บ้าน ดังนี้

 (1) หน่วยเลือกตั้งที่ 1 โรงเรียนบ้านวังรี

 (2) หน่วยเลือกตั้งที่ 2 ศาลากลางบ้านนา

 (3) หน่วยเลือกตั้งที่ 3 ศาลากลางบ้านสันติสุข

 (4) หน่วยเลือกตั้งที่ 4 ศาลากลางบ้านนาบน

 (5) หน่วยเลือกตั้งที่ 5 ศาลากลางบ้านพรสวรรค์

 (6) หน่วยเลือกตั้งที่ 6 วัดหนองกระทุ่ม

 (7) หน่วยเลือกตั้งที่ 7 ศาลากลางบ้านโคกยาง

 (8) หน่วยเลือกตั้งที่ 8 โรงเรียนบ้านนา (สามัคคีวิทยา)

**3. ประชากร**

 3.1 ข้อมูลเกี่ยวกับจำนวนประชากร

 มีประชากรทั้งสิ้น ๓,873 คน ชาย 1,956 คน หญิง ๑,917 คน มีจำนวน ๑,๓41 ครัวเรือน

|  |  |  |  |
| --- | --- | --- | --- |
| หมู่ที่ | จำนวนครัวเรือน | จำนวนประชากร | รวม |
| ชาย | หญิง |
| ๑ | ๓๐๘ | 453 | 419 | 872 |
| ๒ | ๒๑๓ | 252 | 235 | 487 |
| ๖ | ๑๕๘ | 219 | 220 | 439 |
| ๗ | ๑๐4 | 149 | 137 | 286 |
| ๘ | ๑๑8 | 199 | 187 | 386 |
| ๙ | ๑๔6 | 205 | 195 | 400 |
| ๑๐ | ๙๔ | 144 | 165 | 309 |
| ๑๑ | 200 | 335 | 359 | ๖94 |
| **รวม** | **๑,๓41** | **1,956** | **๑,917** | **๓,873** |

 3.2 การศึกษา

|  |  |  |  |  |
| --- | --- | --- | --- | --- |
| **ลำดับที่** | **สถานศึกษาในสังกัด สปช.** | **จำนวนครู** | **จำนวนนักเรียน** | **หมายเหตุ** |
| 1 | โรงเรียนบ้านวังรี | 6 | 121 |  |
| 2 | โรงเรียนบ้านนา(สามัคคีวิทยา) | 7 | 81 |  |
| 3 | โรงเรียนบ้านพรสวรรค์ | 7 | 71 |  |
| 4 | ศูนย์พัฒนาเด็กเล็กองค์การบริหารตำบลเขาฉกรรจ์ | 2 | 40 |  |
| รวม | 22 | 313 |  |

 3.3 ศาสนา วัฒนธรรมประเพณี

|  |  |  |  |
| --- | --- | --- | --- |
| **ประเภท** | **จำนวน** | **ชื่อ** | **สถานที่ตั้ง** |
| 1. วัด2. สำนักสงฆ์ | 6 แห่ง   1 แห่ง | 1. วัดวังรี2. วัดบ้านนา3. วัดบ้านพรสวรรค์4. วัดบ้านนาบน5. วัดบ้านลุมมะค่า6. บ้านหนองกระทุ่ม2. บ้านสันติสุข | หมู่ 1 หมู่ 2 หมู่ 8 หมู่ 7 หมู่ 11 หมู่ 9 หมู่ 6 |

ประเพณีและงานประจำปี

- ประเพณีวันขึ้นปีใหม่ เดือน มกราคม ของทุกปี

- สืบสานประเพณีบุญผะเหวด เดือน เมษายน ของทุกปี

- ประเพณีทำบุญกลางบ้าน เดือน พฤษภาคม ของทุกปี

- ประเพณีวันสงกรานต์ เดือน เมษายน ของทุกปี

- ประเพณีลอยกระทง เดือน ตุลาคม พฤศจิกายน ของทุกปี

- ประเพณีวันเข้าพรรษา ออกพรรษา เดือน กรกฎาคม ตุลาคม พฤศจิกายน ของทุกปี

**ภูมิปัญญาท้องถิ่น ภาษาถิ่น**

 ภูมิปัญญาท้องถิ่น ประชาชนในเขตองค์การบริหารส่วนตำบลได้อนุรักษ์ภูมิปัญญาท้องถิ่น ได้แก่ การทอผ้าไหมโดยใช้กี่กระตุก วิธีการทำเครื่องจักสารใช้สำหรับในครัวเรือน วิธีการทอเสื่อจากต้นกก เครื่องมือจับปลาจากไม้ไผ่

**บทที่ 2**

**วิธีการจัดทำฐานข้อมูลภูมิปัญญาท้องถิ่น/ปราชญ์ชาวบ้าน/ปราชญ์ท้องถิ่น**

**วิธีการดำเนินการ/ขั้นตอน**

 1. จัดทำโครงการ เพื่อเสนอขออนุมัติโครงการจากผู้บริหารองค์กรปกครองส่วนท้องถิ่น

 2. แต่งตั้งคณะกรรมการดำเนินการจัดทำฐานข้อมูลภูมิปัญญาท้องถิ่นปราชญ์ชาวบ้าน หรือปราชญ์ท้องถิ่น

 3. สำรวจฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น

 4. บันทึกข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่นลงในระบบฐานข้อมูลภูมิปัญญาท้องถิ่น องค์การบริหารส่วนตำบลเขาฉกรรจ์ อำเภอเขาฉกรรจ์ จังหวัดสระแก้ว

 **เป้าหมายโครงการ**

ปราชญ์ชาวบ้าน หรือปราชญ์ท้องถิ่น ตำบลเขาฉกรรจ์ อำเภอเขาฉกรรจ์ จังหวัดสระแก้ว

 **ระยะเวลาดำเนินการ**

เดือนกรกฎาคม ถึงกันยายน พ.ศ.2560

 **สถานที่ดำเนินการ**

เขตพื้นที่รับผิดชอบขององค์การบริหารส่วนตำบลเขาฉกรรจ์ อำเภอเขาฉกรรจ์ จังหวัดสระแก้ว

**ฐานข้อมูลภูมิปัญญาท้องถิ่น**

**ตำบลเขาฉกรรจ์ อำเภอเขาฉกรรจ์ จังหวัดสระแก้ว**

**วัตถุประสงค์**

 1. เพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ ไว้ไม่ให้สูญหายไปจากชุมชน

 2. เพื่อให้ผู้รับการถ่ายทอดตระหนักถึงความสำคัญของภูมิปัญญาใน ท้องถิ่นของตนเอง อันจะนำไปสู่การอนุรักษ์และพัฒนาภูมิปัญญา นั้นๆ ต่อไป

**ความหมายของภูมิปัญญาท้องถิ่น**

 ภูมิปัญญาท้องถิ่น เป็นคำที่มีความหมายเช่นเดียวกับคำว่าภูมิปัญญาท้องถิ่นและภูมิปัญญาไทย เป็นองค์ความรู้ที่มีอยู่ในท้องถิ่น ซึ่งได้รับการถ่ายทอดจากผู้รู้หรือผู้มีประสบการณ์ ซึ่งเรียกว่าปราชญ์ชาวบ้าน หรือปราชญ์ท้องถิ่น ซึ่งมีผู้ให้คำจำกัดความของภูมิปัญญาท้องถิ่นในลักษณะต่าง ๆ กันดังนี้

 1. กรมวิชาการ (2538) ให้ความหมายของภูมิปัญญาท้องถิ่นว่า คือ ความรู้ที่เกิดจากประสบการณ์ในชีวิตของคนเราผ่านกระบวนศึกษา สังเกต วิเคราะห์จนเกิดปัญญาและตกผลึกมาเป็นองค์ความรู้ที่ประกอบกันขึ้นมาจากความรู้เฉพาะหลายเรื่องความรู้ดังกล่าวไม่ได้แยกย่อยออกมาให้เห็นเป็นศาสตร์เฉพาะสาขาวิชาต่างๆ อาจกล่าวว่า ภูมิปัญญาท้องถิ่นจัดเป็นพื้นฐานขององค์ความรู้สมัยใหม่ที่ช่วยในการเรียนรู้ การแก้ปัญหาการจัดการและการปรับตัวในการดำเนินชีวิตของคนเรา

 2. สำนักงานคณะกรรมการการศึกษาแห่งชาติ(ม.ป.ป.)กล่าวถึงภูมิปัญญาท้องถิ่นไทยว่า เป็นองค์ความรู้ความสามารถและทักษะของคนไทยที่เกิดจากสั่งสมประสบการณ์ที่ผ่านกระบวนการเลือกสรร เรียนรู้ ปรุงแต่ง และถ่ายทอดสืบต่อกันมา เพื่อใช้แก้ปัญหาและพัฒนาวิถีชีวิตของคนไทยให้สมดุลกับสภาพแวดล้อมและเหมาะสมกับยุคสมัย

 3. สามารถ จันทร์สูรย์(2536) กล่าวว่าภูมิปัญญาท้องถิ่นหมายถึง ทุกสิ่งทุกอย่างทีชาวบ้านคิดได้เองที่นำมาใช้ในการแก้ปัญหา เป็นสติปัญญา เป็นองค์ความรู้ทั้งหมดของชาวบ้านทั้งกว้าง ทั้งลึก ที่ชาวบ้านสามารถคิดเอง ทำเองโดยอาศัยศักยภาพที่มีอยู่แก้ปัญหาการดำเนินวิถีชีวิตในท้องถิ่นอย่างสมสมัย จากความหมายดังกล่าว อาจสรุปว่า ภูมิปัญญาท้องถิ่น หมายถึง องค์ความรู้ หรือสิ่งที่สั่งสมกันมาตั้งแต่อดีต ซึ่งเป็นประสบการณ์ในการดำเนินชีวิตของคนในท้องถิ่นซึ่งได้ผ่านการคิดค้นและปรับปรุง เปลี่ยนแปลงจนได้แนวทางที่เหมาะสม สอดคล้องกับสภาพสังคมเป็นที่ยอมรับนับถือจากบุคคลทั่วไป ถือเป็นแบบอย่างในการดำรงชีวิตที่ถ่ายทอดสืบต่อกันมา

**ประเภทของภูมิปัญญาท้องถิ่น**

 ภูมิปัญญาท้องถิ่น หมายร่วมถึง ทุกสิ่งทุกอย่างที่ชาวบ้านคิดค้นขึ้น แล้วนำมาปรับปรุงแก้ไขพัฒนาแก้ปัญหา เป็นทั้งสติปัญญาและองค์ความรู้ทั้งหมดของชาวบ้าน ดังนั้น จึงมีความครอบคลุมเนื้อหาสาระและแนวทางดำเนินชีวิตในวงกว้าง ภูมิปัญญาท้องถิ่นประกอบไปด้วยองค์ความรู้ในหลายวิชา ดังที่ ส านักงานคณะกรรมการการศึกษาแห่งชาติ (2541) ได้จำแนกไว้รวม 10 สาขา คือ

 1. สาขาเกษตรกรรม หมายถึง ความสามารถในการผสมผสานองค์ความรู้ทักษะ และเทคนิคด้านการเกษตรกับเทคโนโลยี โดยการพัฒนาบนพื้นฐานคุณค่าดั้งเดิม ซึ่งคนสามารถพึ่งพาตนเองในสภาวการณ์ต่างๆ ได้ เช่น การทำการเกษตรแบบผสมผสาน การแก้ปัญญา การเกษตรเป็นต้น

 2. สาขาอุตสาหกรรมและหัตถกรรม (ด้านการผลิตและการบริโภค)หมายถึง การรู้จักประยุกต์ใช้เทคโนโลยีสมัยใหม่ในการแปรรูปผลผลิตเพื่อชะลอการนำเข้าตลาด เพื่อแก้ปัญหาด้านการบริโภคอย่างปลอดภัย ประหยัดและเป็นธรรมอันเป็นกระบวนการให้ชุมชนท้องถิ่นสามารถพึ่งตนเองทางเศรษฐกิจได้ ตลอดทั้งการผลิตและการจัดจำหน่ายผลผลิตทางหัตถกรรมเช่น การรวมกลุ่มของกลุ่มโรงงานยางพารา กลุ่มหัตถกรรม และอื่นๆ เป็นต้น

 3. สาขาการแพทย์ไทย หมายถึง ความสามารถในการจัดการปูองกันและรักษาสุขภาพของคนในชุมชน โดยเน้นให้ชุมชนสามารถพึ่งพาตนเองทางด้านสุขภาพและอนามัยได้

 4. สาขาการจัดการทรัพยากรธรรมชาติและสิ่งแวดล้อม หมายถึงความสามารถเกี่ยวกับการจัดการทรัพยากรธรรมชาติและสิ่งแวดล้อมทั้งอนุรักษ์ การพัฒนา และใช้ประโยชน์จากคุณค่าของทรัพยากรธรรมชาติ

และสิ่งแวดล้อมอย่างสมดุลและยั่งยืน

 5. สาขากองทุนและธุรกิจชุมชน หมายถึง ความสามารถในด้านบริหารจัดการค้าการสะสมและบริการกองทุนและธุรกิจในชุมชน ทั้งที่เป็นเงินตราและโภคทรัพย์เพื่อเสริมชีวิตความเป็นอยู่ของสมาชิกในชุมชน

 6. สาขาสวัสดิการ หมายถึง ความสามารถในการจัดสวัสดิการในการประกันคุณภาพชีวิตของคนให้เกิดความมั่นคงทางเศรษฐกิจ สังคม และ วัฒนธรรม

 7. สาขาศิลปกรรม หมายถึง ความสามารถในการผลิตผลงานทางด้านศิลปะสาขาต่างๆ เช่น จิตกรรม ประติมากรรม วรรณกรรม ทัศนศิลป์ คีตศิลป์ เป็นต้น

 8. สาขาจัดการ หมายถึง ความสามารถในการบริหารการจัดการดำเนินงานด้านต่างๆ ทั้งขององค์กรชุมชน องค์กรทางสังคมอื่นๆ ในสังคมไทย เช่นการจัดการองค์กรของกลุ่มแม่บ้านระบบผู้เฒ่าผู้แก่ในชุมชน เป็นต้นกรณีของการจัดการศึกษาเรียนรู้ นับได้ว่าเป็นภูมิปัญญาสาขาการจัดการที่มีความสำคัญ เพราะการจัดการศึกษาเรียนรู้ดี หมายถึงกระบวนการเรียนรู้พัฒนาและถ่ายทอดความรู้ภูมิปัญญาไทยที่มีประสิทธิผล

 9. สาขาภาษาและวรรณกรรม หมายถึง ความสามารถผลิตผลงานเกี่ยวกับด้านภาษา ทั้ง ภาษาถิ่น ภาษาโบราณ ภาษาไทย และการใช้ภาษา ตลอดทั้งด้านวรรณกรรมทุกประเภท

 10. สาขาศาสนาและประเพณีหมายถึง ความสามารถประยุกต์และปรับใช้หลักธรรมคำสอนทางศาสนาเชื่อและประเพณีดั้งเดิมที่มีคุณค่าให้เหมาะสมต่อการประพฤติปฏิบัติให้บังเกิดผลดีต่อบุคคลและสิ่งแวดล้อม

เช่น การถ่ายทอดหลักศาสนา การบวช การประยุกต์ ประเพณีบุญประทายข้าว เป็นต้น

**ประเพณี/วัฒนธรรมในพื้นที่ตำบลเขาฉกรรจ์ อำเภอเขาฉกรรจ์ จังหวัดสระแก้ว**

 - ประเพณีบุญมหาชาติ

 - ประเพณีวันสงกรานต์

 - ประเพณีวันเข้าพรรษา

 - ประเพณีวันออกพรรษา

 - ประเพณีบุญมหากฐิน

 - ประเพณีบุญข้าวประดับดิน

 - ประเพณีบุญบั้งไฟ

 - ประเพ*ณีลอยกระทง*

 บุญข้าวจี่หรือบุญเดือนสาม เดือนนี้ชาวนาส่วนใหญ่ถือกันตั้งแต่โบราณมาว่าเป็นเดือนสู่ขวัญข้าว คือมีการถวายข้าวเปลือกพระและนิยมทำบุญบ้าน สวดมนต์เสร็จพิธีสงฆ์ แล้วก็สู่ขวัญข้าวตามธรรมเนียมพราหมณ์

ประเพณีบุญมหาชาติ

 บุญผะเหวด หรือที่เรียกกันโดยทั่วไปว่า บุญมหาชาติ เป็นประเพณีบุญตามฮีตสิบสอง ของชาวอีสาน จะมีการเทศน์มหาชาติ ซึ่งถือว่าเป็นงานอันศักดิ์สิทธิผู้ใดฟังเทศน์มหาชาติจบภายในวันเดียว และบำเพ็ญคุณงามความดีจะได้อานิสงส์ไปเกิดในภพหน้า

 ประเพณีวันสงกรานต์ สงกรานต์หมายถึง การส่งท้ายปีเก่าต้อนรับปีใหม่คือ ตั้งแต่ 13 - 15 เมษายน แต่เดิม วันขึ้นปีใหม่ไทย คือ วันเริ่มปีปฏิทินของไทยจนถึง พ.ศ. 2431 และได้มีการเปลี่ยนแปลงมาเป็นวันที่ 1 เมษายน เป็นวันขึ้นปีใหม่จนถึง พ.ศ. 2483

 ประเพณีวันเข้าพรรษา "เข้าพรรษา" แปลว่า "พักฝน" หมายถึง พระภิกษุสงฆ์ต้องอยู่ประจำ ณ วัดใดวัดหนึ่งระหว่างฤดูฝน พระพุทธเจ้าจึงทรงวางระเบียบการจำพรรษาให้พระภิกษุอยู่ประจำที่ตลอด 3 เดือน ในฤดูฝน คือ เริ่มตั้งแต่วันแรม 1 ค่ำ เดือน 8 ของทุกปี เรียกว่า "ปุริมพรรษา"

 ประเพณีวันออกพรรษา ตรงกับวันขึ้น 15 ค่ำ เดือน 11 เรียกว่าอย่างหนึ่งว่า “วันปวารณา”

หรือ “วันมหาปวารณา” คือวันที่พระสงฆ์ทำปวารณากรรม คือเปิดโอกาสให้เพื่อนพระภิกษุว่ากล่าวตักเตือนกันด้วยเมตตาจิตได้ เมื่อได้เห็นได้ทั้งหรือสงสัยในพฤติกรรมของกันและกัน

 ประเพณีบุญมหากฐิน กฐินมีกำหนดระยะเวลาถวาย จะถวายตลอดไปเหมือนผ้าชนิดอื่นมิได้

ระยะเวลานั้นมีเพียง 1 เดือน คือตั้งแต่วันแรม 1 ค่ำ เดือน 11 ไปจนถึงวันขึ้น 15 ค่ำ เดือน 12 (วันเพ็ญเดือน 12) ระยะเวลานี้เรียกว่า กฐินกาล คือระยะเวลา ทอดกฐิน หรือ เทศกาลทอดกฐิน

 ประเพณีบุญข้าวประดับดิน ในวันแรม ๑๔ ค่ำ เดือนเก้า ชาวไทยอีสานจะมีงานบุญสำคัญเกิดขึ้นงานหนึ่ง งานบุญเดือนเก้า ซึ่งจะตรงกับเดือนสิงหาคมของทุกปี โดยจะนำข้าวปลาอาหาร ของคาว ฯลฯ แบ่งมาอย่างละเล็ก อย่างละน้อย ห่อใบตองเป็นห่อเล็กๆ นำไปวางไว้ตามโคนไม้ใหญ่หรือตามพื้นดินรอบๆ เจดีย์หรือโบสถ์เพื่ออุทิศกุศลให้แก่ปู่ย่าตายายญาติผู้ล่วงลับไปแล้ว

**ด้านการจัดการ**

 กลุ่มอาชีพในพื้นที่ตำบลเขาฉกรรจ์ อำเภอเขาฉกรรจ์ จังหวัดสระแก้ว

 - กลุ่มเย็บผ้า

 - กลุ่มทำไม้กวาด

 - กลุ่มทอเสื่อกก

 - กลุ่มเลี้ยงสุกร

 - กลุ่มเพาะเห็ด

 - กลุ่มเลี้ยงปลา

 - กลุ่มเลี้ยงไก่ (พื้นบ้าน)

 - กลุ่มปลูกผักสวนครัว

 - กลุ่มเลี้ยงโค

 - ร้านค้าชุมชน

 - กลุ่มปลูกข้าวหอมมะลิ

 - กลุ่มทอผ้า

**บทที่ 3**

**ข้อมูลปราชญ์ชาวบ้าน หรือปราชญ์ท้องถิ่น ตำบลเขาฉกรรจ์ อำเภอเขาฉกรรจ์ จังหวัดสระแก้ว**

แยกตามประเภทของภูมิปัญญาท้องถิ่น ภายในเขตพื้นที่องค์การบริหารส่วนตำบลเขาฉกรรจ์ มีปราชญ์ชาวบ้านหรือปราชญ์ท้องถิ่นซึ่งสามารถแบ่งตามประเภทของปราชญ์ได้หลายสาขา ดังนี้

**สาขาเกษตรกรรม**

 เกษตรกรรม หมายถึง ความสามารถในการผสมผสานองค์ความรู้ทักษะ และเทคนิคด้านการเกษตรกับเทคโนโลยี โดยการพัฒนาบนพื้นฐานคุณค่าดั้งเดิม ซึ่งคนสามารถพึ่งพาตนเองในสภาวการณ์ต่างๆ ได้ เช่น การทำการเกษตรแบบผสมผสาน การแก้ปัญหา การเกษตร เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นางนิยม โคตรสิงห์ | ทำการเกษตรแบบผสมผสาน |  |
| 2 | นายชาลี ศิลารัตน์ | ทำการเกษตรแบบผสมผสาน |  |
| 3 | นางทองสวย คู่คิด | ทำการเกษตรแบบผสมผสาน |  |

**สาขาอุตสาหกรรมและหัตถกรรม (ด้านการผลิตและการบริโภค)**

 อุตสาหกรรมและหัตถกรรม (ด้านการผลิตและการบริโภค) หมายถึง การรู้จักประยุกต์ใช้เทคโนโลยีสมัยใหม่ในการแปรรูปผลผลิต เพื่อชะลอการนำเข้าตลาด เพื่อแก้ปัญหาด้านการบริโภคอย่างปลอดภัย ประหยัด และเป็นธรรมอันเป็นกระบวนการใช้ชุมชนท้องถิ่นสามารถพึ่งตนเองทางเศรษฐกิจได้ ตลอดทั้งการผลิตและการจัดจำหน่ายผลผลิตทางหัตถกรรมเช่น การรวมกลุ่มของกลุ่มทอผ้า กลุ่มโรงสี กลุ่มหัตถกรรม เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นายแสง จำปาคำ | การจักสาน |  |
| 2 | นางบัวทอง โพธิตะนิมิตร | การทอผ้า |  |
| 3 | นายสมร ประทุมทิพย์ | การผลิตไม้กวาด |  |

**สาขาการแพทย์ไทย**

 การแพทย์ไทย หมายถึง ความสามารถในการจัดการป้องกันและรักษาสุขภาพของคนในชุมชน โดยเน้นให้ชุมชนสามารถพึ่งพาตนเองทางด้านสุขภาพและอนามัยได้

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นายคำหล้า เงื้อมผา | รักษาโรคด้วยสมุนไพร |  |
| 2 | นายเต็ม คำเวียง | นวดแผนไทย |  |
| 3 |  |  |  |

**สาขากองทุนและธุรกิจชุมชน**

 กองทุนและธุรกิจชุมชน หมายถึง ความสามารถในด้านบริหารจัดการค้าการสะสมและบริการกองทุนและธุรกิจในชุมชน ทั้งที่เป็นเงินตราและโภคทรัพย์เพื่อเสริมชีวิตความเป็นอยู่ของสมาชิกในชุมชน

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 |  | การบริหารกองทุน |  |
| 2 |  |  |  |
| 3 |  |  |  |

**สาขาสวัสดิการ**

 สวัสดิการ หมายถึง ความสามารถในการจัดสวัสดิการในการประกันคุณภาพชีวิตของคนให้เกิดความมั่นคงทางเศรษฐกิจ สังคมและวัฒนธรรม

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นายทองพูน บุญชาเรียง | ศูนย์พัฒนาคุณภาพชีวิตผู้สูงอายุ |  |
| 2 | นายทองอินทร์ รอหันต์ | ชมรมผู้สูงอายุตำบลเขาฉกรรจ์ |  |

**สาขาศิลปกรรม**

 ศิลปกรรม หมายถึง ความสามารถในการผลิตผลงานทางด้านศิลปะสาขาต่างๆ เช่น จิตกรรม ประติมากรรมวรรณกรรมทัศนศิลป์ เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นายบัวลา บุญเกิด | หมอแคน |  |
| 2 | นายน้อย บุญเกิด | หมอแคน |  |
| 3 | นายมนูญ โพธิตะนิมิตร | หมอลำพื้นบ้าน |  |

**สาขาจัดการ**

 จัดการ หมายถึง ความสามารถในการบริหารการจัดการดำเนินงานด้านต่างๆ ทั้งขององค์กรชุมชน

องค์กรทางสังคมอื่นๆ ในสังคมไทย เช่น การจัดการองค์กรของกลุ่มแม่บ้านระบบผู้เฒ่าผู้แก่ในชุมชน เป็นต้น กรณี

ของการจัดการศึกษาเรียนรู้ นับได้ว่าเป็นภูมิปัญญาสาขาการจัดการที่มีความสำคัญ เพราะการจัดการศึกษาเรียนรู้ดี

หมายถึง กระบวนการเรียนรู้ พัฒนาและถ่ายทอดความรู้ภูมิปัญญาไทยที่มีประสิทธิผล

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นางกรรณณิกา พรมณี | กลุ่มสตรีแม่บ้าน |  |
|  |  |  |  |
|  |  |  |  |

**สาขาภาษาและวรรณกรรม**

 ภาษาและวรรณกรรม หมายถึง ความสามารถผลิตผลงานเกี่ยวกับด้านภาษา ทั้ง ภาษาถิ่น ภาษาโบราณภาษาไทย และการใช้ภาษา ตลอดทั้งด้านวรรณกรรมทุกประเภท

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 |  | ภาษาขอม |  |
| 2 |  | นิทานพื้นบ้าน |  |
| 3 |  | นักเทศน์ |  |

**สาขาศาสนาและประเพณี**

 ศาสนาและประเพณี หมายถึง ความสามารถประยุกต์และปรับใช้หลักธรรมคำสอนทางศาสนาเชื่อและถ่ายทอดหลักศาสนา การบวช การประยุกต์ ประเพณี บุญประทายข้าว เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ-สกุล** | **ด้านความสามารถ** | **หมายเหตุ** |
| 1 | นายคำหล้า เงื้อมผา | หมอพราหมณ์,สู่ขวัญ,ทำขวัญนาค |  |
| 2 | นายทองพูน บุญชาเรียง | ตั้งศาลพระภูมิ |  |
| 3 | นายสมเดช อิสระพงศ์เผ่า | พิธีกรงานพิธีต่างๆ |  |